hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
Sándor Imre PR-Díj: öt pályázat kapta meg idén az elismerést – CCO Magazin
A Magyar Public Relations Szövetség (MPRSz) kihirdette a Sándor Imre PR-Díjért meghirdetett versenyének eredményét. Idén tizenöt pályázó összesen huszonnégy projektje indult a versenyen. Tizenkét pályamunka került shortlistre, melyek közül öt kommunikációs kampány érdemelte ki a Sándor Imre PR-Díjat. Hírnévmenedzsment kategóriában 2016-ban nem ítélt meg díjat a zsűri.
Sándor Imre a hazai kommunikációs iparág egyik elméleti megalapozója, a Corvinus Egyetem Média, Marketingkommunikáció és Telekommunikáció Tanszékének korábbi vezetője volt. A róla elnevezett díjat, az MPRSz immár ötödik éve ítéli oda a pr-szakma legjobbjainak.
A háromtagú szakmai zsűri a pályázatok elbírálása során öt szempont szerint értékelte a pályázatokat (egyforma súllyal): az alapkoncepció értékelése, illetve a szakmai eszköztár kiválasztása; a kommunikációs üzenetek megfogalmazása; az újszerűség, a megvalósítás gondossága és az eredmények bemutatása. A zsűri döntése alapján összesen 12 projekt került shortlistre hírnévmenedzsment és kommunikációs kampány kategóriában.
„A zsűri egységes volt a díjak odaítélése során, melynek alapján 2016-ban összesen 15 pályázó 5 projektje kapta meg a Sándor Imre PR-Díjat. Örömteli, hogy az induló pályázatok száma alapján kijelenthető: mára a Sándor Imre PR-Díj egy jelentős szakmai megmérettetéssé, elismeréssé érett” – foglalta össze a tapasztalatokat R. Kovács Dániel, a Sándor Imre PR-Díj zsűrijének elnöke, az MPRSZ elnökségi tagja, a Front Page Communications ügyvezetője. A zsűri tagja volt még Bodó Teodóra, a Provident Pénzügyi Zrt. vállalati és kormányzati kapcsolatok igazgatóságának vezetője, Szigeti Péter, a Kreatív egykori főszerkesztője, jelenleg a Kreatívot kiadó Professional Publishing Hungary tartalomfejlesztési vezetője.
2016-ban Sándor Imre PR-Díjat kaptak:
(minden díjazott kommunikációs kampány kategóriában indult)
• Chio Mozdulj Gamer
• OTP Nyugdíjpénztár – „Nem dolgozhatsz örökké!” kampány
• Fusion Vizijóga kommunikációja
Pályázó: NeoNoir Kommunikációs Kft.
• Az influenza busz – Oltási kampány
• Civilek a 2017-es költségvetésről
Pályázó: X Kommunikáció Központ Nonprofit Kft.
• Szemüveget a címlapra!
• Vigyázz, Kész, Pénz! K&H okoskáknak
Pályázó: K&H Bank Zrt.
• Kell egy kazánszakértő
• Mozi korlátok nélkül! Akadálymentes filmklub az egyenlő esélyű hozzáférés jegyében
• Magyar Telekom – Legyél Te is Informatikus!
• Mások életében te vagy a főhős, adj vért!
A díjnyertes pályázatok hamarosan megtekinthetők lesznek az MPRSz honlapján.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin